Гоце Георгиевски

Гоце Георгиевски (роден на  во Скопје) — македонски ракометар кој игра за екипата на Вардар 1961.

Кариера
Клупска
Тој ја започнал својата кариера во Металург од Скопје каде настапувал 12 сезони, првите три сезони како младинец, а девет сезони како дел од првиот тим. Со  Металург тој освоил шест титули во македонската суперлига (2005/2006, 2007/08, 2009/10, 2010/11, 2011/12 и 2013/14). Исто така, со Металург тој освоил пет титули во македонскиот куп (2006, 2009, 2010, 2011 и 2013 г.). Во натпреварувачките сезони 2006/07, 2011/12, 2012/13, 2013/14 и 2014/15, во дресот на Металург, тој настапувал во ракометната Лига на шампиони, и на двапати со клубот играл во четвртфиналето од натпреварувањето. (2012/13 и 2013/2014). Во сезоната 2015/16 тој настапувал за францускиот клуб за Феникс Тулуз, а од 2016 до 2020 година во континуитет за ЧСМ Букурешт од Романија со кој во сезоната 2018/19 го освоил челинџ купот на ЕХФ.Челинџ-купот за Гоце Георгиевски и ЧСМ Букурешт Нова Македонија; 20 мај 2019

Во јуни 2020 година тој потпишал за Вардар 1961.Георгиевски го избра Вардар, европскиот првак посилен за уште еден репрезентативец gol.mk; 1 јуни 2020

Репрезентативна
Георгиевски бил младински репрезентативец на Македонија на Светското младинско првенство во 2007 година одржано во Охрид. Од 2009 година тој станал сениорски репрезентативец, за сениорската репрезентација на Македонија има одиграно пет светски првенства и тоа: во Шпанија (2013), Катар (2015) Франција (2017), Германија (2019) и Полска/Шведска (2023) како и пет европски првенства: во Данска (2014), Полска (2016),  Хрватска (2018) и Австрија (2020) и Унгарија/Словачка (2022) како и олимписки квалификации во 2016 година.

Својот последен натпревар за македонската репрезентација тој го одиграл на 30 април 2023 година против Турција.Гоце Георгиевски како капитен се прости од репрезентацијата (ВИДЕО) 24rakomet.mk; 30 април 2023

 Наводи 

Категорија:Живи луѓе
Категорија:Ракометари од Скопје
Категорија:Луѓе од Марино